
Biroul Permanent

al

Camerei  Deputaţilor

Vă înaintăm, alăturat, raportul comun asupra Proiectului de Lege pentru aprobarea Ordonanței de urgență a Guvernului nr.15/2012 privind stabilirea unor măsuri financiare în domeniul asigurărilor sociale de sănătate și al finanțelor publice,
trimis Comisiei pentru buget, finanţe şi bănci şi Comisiei pentru muncă și protecție socială pentru examinare pe fond, cu adresa Biroului Permanent nr.PLx.293  din 3 septembrie 2012.
	                            PREŞEDINTE,                                 VICEPREŞEDINTE,

                   Maria Eugenia BARNA                          Dan Mircea POPESCU

RAPORT  COMUN
asupra Proiectului de Lege pentru aprobarea Ordonanței de urgență
 a Guvernului nr.15/2012 privind stabilirea unor măsuri financiare în domeniul asigurărilor sociale de sănătate și al finanțelor publice
Cu adresa nr.PLx.293  din  3 septembrie 2012 , Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru muncă și protecție socială cu Proiectul de Lege pentru aprobarea Ordonanței de urgență  a Guvernului nr.15/2012 privind stabilirea unor măsuri financiare în domeniul asigurărilor sociale de sănătate și al finanțelor publice.
  La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere avizul favorabil al Consiliului Legislativ, cu observații și propuneri transmis cu adresa nr.389/8.05.2012 și avizul favorabil al Comisiei pentru sănătate și familie, adresa nr.28/159/12.092012.

Prezentul proiect de ordonanță de urgență are ca obiect modificarea alin.(1) al art.2969 din Legea nr.571/2003 privind Codul fiscal, cu modificările și completările ulterioare, în vederea punerii de acord a prevederilor cuprinse în cele două acte normative cu Deciziile Curții Constituționale nr.223/2012 și 224/2012 care au constatat că modul de calcul a contribuției de asigurări sociale de sănătate datorate de pensionarii cu pensii care depășesc cuantumul de 740 lei este neconstituțional.

De asemenea, prin ordonanța de urgență se propune ca sumele alocate potrivit Hotărârii Guvernului nr.255/2012  și rămase neutilizate până la data intrării în vigoare a acesteia să se restituie la bugetul de stat, în Fondul de rezervă bugetară la dispoziția Guvernului.

Proiectul de Lege face parte din categoria legilor ordinare, potrivit art. 73 alin.(1) din Constituţia României, republicată.
Proiectul de lege, potrivit art. 75 din Constituţia României, republicată şi ale art.92  din Regulamentul Camerei Deputaţilor, republicat, cu modificările ulterioare  este de competenţa decizională a Camerei Deputaţilor.

Senatul a adoptat proiectul de lege  în şedinţa din 25 iunie 2012, în calitate de primă Cameră sesizată.
În urma dezbaterii Proiectului de Lege pentru aprobarea Ordonanței de urgență a Guvernului nr.15/2012 privind stabilirea unor măsuri financiare în domeniul asigurărilor sociale de sănătate și al finanțelor publice,  în conformitate cu prevederile art.61 din Regulamentul Camerei Deputaţilor, republicat, cu modificările ulterioare,  membrii Comisiei pentru buget, finanțe și bănci în şedinţa din data de 20 septembrie 2012, cu majoritate de voturi şi  membrii  Comisiei pentru muncă și protecție socială,  cu majoritate de voturi, în şedinţa din aceeași dată, la care au participat 21 de deputaţi din totalul de 23 membri ai Comisiei și având ca invitați pe doamna Laura Bologa- șef  Departament Relația cu Parlamentul din Ministerul Sănătății și domnul Laurențiu Alexandrescu - șef serviciu în Ministerul Finanțelor Publice, au hotărât să propună spre dezbaterea şi adoptarea plenului Camerei Deputaţilor a unui raport în forma prezentată de Senat.
	PREŞEDINTE,

Maria Eugenia BARNA
	VICEPREŞEDINTE,

Dan Mircea POPESCU


                       SECRETAR,                                              SECRETAR,

                     Nicolae BUD                                          Adrian SOLOMON   

Consilier parlamentar,                                                                                                 Șef serviciu, Elena Mesaroș                                                    

 Luminiţa Ghiorghiu                                                                                                    Consilier parlamentar, Elena Anghel

